section_heading: Domovinski rat
paragraph_text: Domaći pobunjeni Srbi uz pomoć JNA osvojili su vukovarsko naselje Lužac 2. studenoga 1991. godine, te njegovim zauzimanjem presjekli grad na dvije strane, na Borovo Naselje (s Trpinjskom cestom) i ostatak Vukovara, te tako branitelji s Trpinjske ceste svoje ranjenike nisu mogli dovoziti do vukovarske bolnice. Ulaskom u Lužac ubijeno je 69 branitelja i mještana Lušca, a za njih 30 još uvijek se traga.